‘એક દિવસ કંટાળીને ગુરુજીએ ચેલાઓને બંને પગ વહેંચી દીધા. એકને પોતાનો જમણો પગ આપ્યો અને બીજાને ડાબો પગ આપ્યો. એક દિવસ ગુરુજી પગ ઉપર પગ ચડાવીને સૂતા હતા અને એક ચેલો ચાકરી કરવા આવ્યો. એેણે જોયું તો પોતાના ભાગના પગ ઉપર બીજા ચેલાના ભાગનો પગ પડ્યો હતો. ચેલાનો ક્રોધ ભભૂકી ઊઠ્યો. એને થયું કે મારા પગ ઉપર પેલાનો પગ? મૂરખને હથિયાર તરત મળી રહે. એણે લાકડી ઉપાડીને પેલાના ભાગના પગ ઉપર ફટકારી અને પગ ભાંગી નાખ્યો.’